ประกันสังคม ยันลูกจ้าง นายจ้างส่งหลักฐานครบ จ่ายเงินเยียวยาโควิดหมดทุกรายแน่
ประกันสังคม ยันลูกจ้าง นายจ้างส่งหลักฐานครบ จ่ายเงินเยียวยาโควิด-19 หมดทุกรายแน่ เตรียมพร้อมเปิดช่องทาง ศูนย์รับเรื่องราวร้องทุกข์โควิด-19เมื่อวันที่ 16 พ.ค. 63 ที่ผ่านมา นายทศพล กฤตวงศ์วิมาน เลขาธิการสำนักงานประกันสังคม เปิดเผยความคืบหน้าการจ่ายประโยชน์ทดแทนกรณีว่างงานอันเนื่องมาจากเหตุสุดวิสัยสถานการณ์โควิด-19 ให้แก่ผู้ประกันตน โดยมียอดวินิจฉัย จ่ายเงินสะสม ณ วันที่ 15 พ.ค. 63 จำนวน 954365 ราย เป็นจำนวนเงินทั้งสิ้น 5097.592 ล้านบาทสำหรับผู้ที่ยื่นขอรับสิทธิประโยชน์แล้วยังไม่ได้รับเงิน หรือได้รับหนังสือแจ้งปฏิเสธการจ่ายสิทธิประโยชน์ดังกล่าว สามารถยื่นเรื่องต่อ ศูนย์รับเรื่องราวร้องทุกข์ (โควิด-19) สำนักงานประกันสังคม กระทรวงแรงงาน ซึ่งตั้งอยู่ที่สำนักงานประกันสังคมพื้นที่ทุกพื้นที่ สำนักงานประกันสังคมจังหวัดทุกจังหวัดโดยในส่วนกลางตั้งอยู่ที่สำนักงานประกันสังคมสำนักงานใหญ่ ถนนติวานนท์ ตำบลตลาดขวัญ อำเภอเมือง จังหวัดนนทบุรี ซึ่งทุกศูนย์ฯ เปิดให้บริการในวันราชการ เวลาทำการ 08.00-18.00 น.นายทศพล กล่าวว่า ผู้ประกันตนมีข้อสงสัยว่าการยื่นขอรับสิทธิกรณีว่างงานอันเนื่องมาจากเหตุสุดวิสัยนั้นจะขอรับได้ถึงเมื่อใด ขอชี้แจงว่า กฎกระทรวงการได้รับประโยชน์ทดแทนในกรณีว่างงาน เนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 นั้น กำหนดให้ผู้มีสิทธิได้รับเงินว่างงานได้รับสิทธิตามความเป็นจริงแต่ไม่เกิน 90 วัน ในช่วงของระยะเวลาการหยุดงานและไม่ได้รับค่าจ้างตั้งแต่ วันที่ 1 มีนาคม 2563 ถึงวันที่ 31 สิงหาคม 2563ทั้งนี้ ตามมาตรา 56 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมกำหนดให้ผู้ประกันตนสามารถยื่นขอรับสิทธิได้ภายใน 2 ปีนับแต่วันที่มีสิทธิสำหรับผู้ประกันตนที่จะยื่นขอรับสิทธิประโยชน์กรณีว่างงานจากเหตุสุดวิสัยนั้น เพื่อความรวดเร็ว ตนขอให้ปฏิบัติ ดังนี้1. ตรวจสอบบัญชีธนาคารของตนเองว่าบัญชีนั้นยังสามารถใช้งานได้ ไม่เป็นบัญชีปิด2. ตรวจทานข้อมูลเลขที่บัญชีธนาคารให้ถูกต้องในการยื่นขอรับสิทธิ3. หากนายจ้างสามารถเป็นฝ่ายรวบรวมแบบขอรับสิทธิประโยชน์ของลูกจ้าง พร้อมหนังสือรับรองการหยุดงานของนายจ้าง เพื่อยื่นต่อสำนักงานฯ จะเกิดความรวดเร็วส่วนผู้ประกันตนที่ยังไม่ได้รับเงิน เนื่องจากนายจ้างยังไม่แจ้งรับรองการหยุดงานนั้น ตนได้สั่งการให้เร่งติดต่อนายจ้าง แต่ปัญหาที่พบคือ นายจ้างบางรายไม่สามารถติดต่อได้ เนื่องจากมีการย้ายที่อยู่ เบอร์โทรศัพท์ติดต่อไม่เป็นปัจจุบัน หรืออื่นๆ สำนักงานฯ จึงได้มีหนังสือติดตาม ทั้งนี้ตนได้ส่งเจ้าหน้าที่ออกไปตรวจสอบข้อเท็จจริงเพื่อหาหลักฐานประกอบการจ่ายสิทธิให้แก่ผู้ประกันตนโดยเร็วที่สุด
ประกันสังคม ยันลูกจ้าง นายจ้างส่งหลักฐานครบ จ่ายเงินเยียวยาโควิด-19 หมดทุกรายแน่ เตรียมพร้อมเปิดช่องทาง ศูนย์รับเรื่องราวร้องทุกข์โควิด-19 
ประกันสังคม,เงินประกัน,เงินเยียวยาโควิด,ทศพล กฤตวงศ์วิมาน,โควิด-19,ข่าวทั่วไป